# U-616

El submarí alemany U-616 va ser un submarí tipus VIIC construït per a la Kriegsmarine de l'Alemanya nazi, per al servei durant la Segona Guerra Mundial. Se li va col·locar la quilla el 20 de maig de 1941 per Blohm & Voss, Hamburg com a número de drassana 592, avarat el 8 de febrer de 1942 i posada en servei el 2 d'abril de 1942 sota l'Oberleutnant zur See ( Oblt.zS ) Johann Spindlegger.
El 8 d'octubre de 1942, Spindlegger va ser substituït per Oblt.zS Siegfried Koitschka, que el va comandar fins que va ser enfonsat el 17 de maig de 1944.

## Disseny

Els submarins alemanys de tipus VIIC van ser precedits pels submarins de tipus VIIB més curts. L'U-652 tenia un desplaçament de 769 tones (757 tones llargues) quan estava a la superfície i de 871 tones (857 tones llargues) mentre estava submergit. Tenia una longitud total de 67,10 m (220 peus 2 polzades), una longitud del casc a pressió de 50,50 m (165 peus 8 polzades), una mànega de 6,20 m (20 peus 4 polzades), una alçada de 9,60 m (31 peus 6 polzades) i un calat de 4,74 m (15 peus 7 polzades). El submarí estava propulsat per dos motors dièsel sobrealimentats de sis cilindres i quatre temps Germaniawerft F46, produint un total de 2.800 a 3.200 cavalls de potència (2.060 a 2.350 kW; 2.760 a 3.160 shp) per al seu ús a la superfície, dos motors elèctrics de doble efecte Brown, Boveri & Cie GG UB 720/8 que produïen un total de 750 cavalls de potència (75500 kW); shp) per utilitzar-lo submergit. Tenia dos eixos i dues hèlixs d'1,23 m (4 peus). El vaixell era capaç d'operar a profunditats de fins a 230 metres (750 peus).
El submarí tenia una velocitat màxima en superfície de 17,7 nusos (32,8 km/h; 20,4 mph) i una velocitat màxima submergida de 7,6 nusos (14,1 km/h; 8,7 mph). Quan estava submergit, el vaixell podia operar durant 80 milles nàutiques (150 km; 92 milles) a 4 nusos (7,4 km/h; 4,6 mph); mentre que a la superfície podia viatjar 8.500 milles nàutiques (15.700 km; 9.800 milles) a 10 nusos (19 km/h; 12 mph).
L'U-616 estava equipat amb cinc tubs de torpedes de 53,3 cm (21 polzades) (quatre muntats a la proa i un a la popa), catorze torpedes, un canó naval SK C/35 de 8,8cm (3,46 polzades), 220 projectils i un canó antiaeri C/30 de 2 cm (0,79 polzades). El vaixell tenia una tripulació de d'entre 44 i 60 oficials i mariners.

## Historial de serveis

La carrera del vaixell va començar amb l'entrenament a la 8a Flotilla d'U-boat el 2 d'abril de 1942, seguida del servei actiu l'1 de gener de 1943 com a part de la 6a Flotilla. L'1 de juny de 1943 va passar a operacions al Mediterrani com a part de la 29a Flotilla fins al seu enfonsament el 1944.
En 9 patrulles va enfonsar 2 vaixells de guerra i va danyar 2 vaixells mercants, amb un total de 2.181 tones i 17.754 tones de registre brut (TRB), respectivament.

### Destí

L'U-616 va ser enfonsat el 17 de maig de 1944 al Mediterrani a la posició 36° 46′ N, 00° 52′ E﻿ / ﻿36.767°N,0.867°E﻿ / 36.767; 0.867, per càrregues de profunditat de l'USS Nields, USS Gleaves, USS Ellyson, USS Macomb, USS Hambleton, USS Rodman, USS Emmons i un bombarder Wellington de la RAF del 36è esquadró de la RAF.

## Llopades

L'U-616 va participar en tres llopades, a saber:
* Burggraf (24 de febrer - 5 de març de 1943)
* Westmark (6-11 de març de 1943)
* Stürmer (11-20 de març de 1943)

## Historial d'atacs

| Data | Nom | Nationalitat | Tonatge (GRT) | Destí |
| 9 d'octubre de 1943 | USS Buck | Marina dels Estats Units d'Amèrica | 1,570 | enfonsat |
| 11 d'octubre de 1943 | HMS LCT-553 | Royal Navy | 611 | enfonsat |
| 14 de maig de 1944 | Fort Fidler | Regne Unit | 7,127 | malmès |
| 14 de maig de 1944 | G S Walden | Regne Unit | 10,627 | malmès |

## Referències

* 1 2 3 4 Gröner, 1991, p. 43-46.
* ↑ Els tonatges dels vaixells mercants estan en tones de registre bruts. Els vaixells militars estan llistats per tones de desplaçament.
* ↑ Helgason, Guðmundur. «Ships hit by U-652». [Consulta: 6 febrer 2014].

## Bibliografia

* Alden, John D. «Question 32/03: Loss of U-616 and U-960». Warship International, vol. XLI, 4, 2004, pàg. 333–335. ISSN: 0043-0374.
* Busch, Rainer; Röll, Hans-Joachim. German U-boat Commanders of World War II: A Biographical Dictionary. London, Annapolis, Maryland: Greenhill Books, Naval Institute Press, 1999. ISBN 1-55750-186-6.
* Busch, Rainer; Röll, Hans-Joachim. Der U-Boot-Krieg, 1939-1945: Deutsche U-Boot-Verluste von September 1939 bis Mai 1945 (en alemany). IV. Hamburg, Berlin, Bonn: Mittler, 1999. ISBN 3-8132-0514-2.
* Gröner, Eric; Jung, Dieter; Maass, Martin. German Warships 1815-1945: U-boats and Mine Warfare Vessels. 2. London: Conway Maritime Press, 1991. ISBN 0-85177-593-4.
* Sharpe, Peter. U-Boat Fact File. Great Britain: Midland Publishing, 1998. ISBN 1-85780-072-9.

## Enllaços externs

* Helgason, Guðmundur. «The Type VIIC boat U-616». German U-boats of WWII - uboat.net. [Consulta: 29 desembre 2014].